ข้อบังคับมหาวิทยาลัยวลัยลักษณ์ข้อบังคับมหาวิทยาลัยวลัยลักษณ์ว่าด้วยการศึกษาขั้นปริญญาตรีพ.ศ. ๒๕๔๗[๑] เพื่อให้การจัดการเรียนการสอนเป็นไปด้วยความเหมาะสมและสอดคล้องกับนโยบายและวัตถุประสงค์ของมหาวิทยาลัยอาศัยอำนาจตามมาตรา ๑๖ (๒) (๓) และมาตรา ๔๘แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ประกอบกับมติสภามหาวิทยาลัยวลัยลักษณ์ ในคราวประชุมครั้งที่ ๑/๒๕๔๗ เมื่อวันที่ ๑๓มีนาคม ๒๕๔๗ จึงให้ยกเลิกข้อบังคับมหาวิทยาลัยวลัยลักษณ์ว่าด้วยการศึกษาขั้นปริญญาตรี พ.ศ. ๒๕๓๙ (ฉบับที่ ๒) พ.ศ. ๒๕๔๐ (ฉบับที่ ๓) พ.ศ.๒๕๔๒ และ (ฉบับที่ ๔) พ.ศ. ๒๕๔๔ และออกข้อบังคับไว้ดังนี้หมวดที่ ๑บททั่วไป ข้อ๑ ข้อบังคับนี้เรียกว่า ข้อบังคับมหาวิทยาลัยวลัยลักษณ์ว่าด้วยการศึกษาขั้นปริญญาตรี พ.ศ. ๒๕๔๗ข้อ๒ข้อบังคับนี้ให้ใช้บังคับสำหรับนักศึกษาที่เข้าศึกษาตั้งแต่ปีการศึกษา ๒๕๔๗เป็นต้นไปข้อ๓ ในข้อบังคับนี้มหาวิทยาลัย หมายถึง มหาวิทยาลัยวลัยลักษณ์สภามหาวิทยาลัย หมายถึง สภามหาวิทยาลัยวลัยลักษณ์สภาวิชาการ หมายถึง สภาวิชาการมหาวิทยาลัยวลัยลักษณ์อธิการบดี หมายถึง อธิการบดีมหาวิทยาลัยวลัยลักษณ์สำนักวิชา หมายถึงสำนักวิชาในมหาวิทยาลัยวลัยลักษณ์คณบดี หมายถึง คณบดีสำนักวิชาที่นักศึกษาสังกัดคณะกรรมการประจำสำนักวิชา หมายถึงคณะกรรมการประจำสำนักวิชาของสำนักวิชาซึ่งนักศึกษาสังกัดข้อ๔ให้อธิการบดีเป็นผู้รักษาการตามข้อบังคับนี้หมวดที่ ๒ระบบการศึกษา ข้อ๕ ระบบการศึกษา๕.๑เป็นระบบไตรภาค (Trimester) หนึ่งปีการศึกษาแบ่งออกเป็น ๓ ภาคการศึกษาหนึ่งภาคการศึกษามีระยะเวลาศึกษาไม่น้อยกว่า ๑๒ สัปดาห์๕.๒เป็นระบบการศึกษาที่จะต้องจัดให้มีการปฏิบัติงานในสถานประกอบการตามกระบวนการสหกิจศึกษาหรือเทียบเท่าตามที่หลักสูตรกำหนดอย่างน้อย๑ ภาคการศึกษาตลอดหลักสูตร๕.๓หน่วยกิต หมายถึง หน่วยที่ใช้แสดงปริมาณการศึกษาการกำหนดหน่วยกิตแต่ละรายวิชามีหลักเกณฑ์ดังนี้๕.๓.๑การบรรยายหรือการเรียนการสอนที่เทียบเท่า ๑ชั่วโมงต่อสัปดาห์ตลอดภาคการศึกษาคิดเป็นปริมาณการศึกษา ๑ หน่วยกิต๕.๓.๒การปฏิบัติการหรือการทดลองหรือการฝึกที่ใช้เวลาปฏิบัติเทียบเท่า ๒ ถึง ๓ชั่วโมงต่อสัปดาห์ตลอดภาคการศึกษา คิดเป็นปริมาณการศึกษา ๑ หน่วยกิต๕.๓.๓การฝึกภาคสนามหรือการฝึกที่ใช้เวลาปฏิบัตินอกสถานที่เทียบเท่า ๔ ถึง ๖ชั่วโมงต่อสัปดาห์ตลอดภาคการศึกษา คิดเป็นปริมาณการศึกษา ๑ หน่วยกิต๕.๓.๔การปฏิบัติงานในสถานประกอบการที่ปฏิบัติงานตามเวลาปฏิบัติงานของสถานประกอบการตลอดภาคการศึกษาคิดเป็นปริมาณการศึกษา ๙ หน่วยกิต๕.๔หน่วยกิตเรียน หมายถึง จำนวนหน่วยกิตที่นักศึกษาลงทะเบียนเรียน๕.๕หน่วยกิตเรียนในภาค หมายถึง จำนวนหน่วยกิตรวมทั้งหมดของทุกรายวิชาที่นักศึกษาได้รับระดับคะแนนตัวอักษรA B+B C+ C D+ D หรือ Fในภาคการศึกษานั้น๕.๖หน่วยกิตสะสม หมายถึงจำนวนหน่วยกิตรวมทั้งหมดของทุกรายวิชาทุกครั้งที่นักศึกษาได้รับระดับคะแนนตัวอักษรA B+B C+ C D+ D หรือ Fในกรณีที่นักศึกษาลงทะเบียนเรียนซ้ำในรายวิชาใดให้นับจำนวนหน่วยกิตสะสมจากจำนวนหน่วยกิตที่ลงทะเบียนเรียนครั้งสุดท้ายเพียงครั้งเดียว๕.๗หน่วยกิตสอบได้ หมายถึงจำนวนหน่วยกิตรวมของรายวิชาที่นักศึกษาได้รับระดับคะแนนตัวอักษร A B+ B C+ C D+ D S CS CE CT หรือ CPหมวดที่ ๓การเข้าศึกษา ข้อ๖ คุณสมบัติของผู้มีสิทธิเข้าศึกษา๖.๑เป็นผู้ที่สำเร็จชั้นมัธยมศึกษาตอนปลายหรือเทียบเท่าจากสถาบันการศึกษาที่กระทรวงศึกษาธิการรับรองหรือ๖.๒เป็นผู้ที่สำเร็จอนุปริญญา หรือปริญญาชั้นใดชั้นหนึ่งหรือเทียบเท่าจากสถาบันอุดมศึกษาที่สภามหาวิทยาลัยรับรอง หรือ๖.๓เป็นผู้ที่สภาวิชาการพิจารณาแล้วเห็นสมควรให้รับเข้าศึกษาได้ข้อ๗ การรับเข้าศึกษามหาวิทยาลัยจะรับผู้มีคุณสมบัติตามข้อ๖ เข้าศึกษาโดยวิธีการที่สภาวิชาการกำหนดและประกาศให้ทราบเป็นคราว ๆ ไปหมวดที่ ๔การลงทะเบียนเรียน ข้อ๘ การลงทะเบียนเรียน๘.๑นักศึกษาต้องลงทะเบียนเรียนภายในสัปดาห์ที่ ๒ ของการเปิดภาคการศึกษา เมื่อพ้นกำหนดกรณีเป็นนักศึกษาที่เข้าศึกษาในภาคการศึกษาแรกจะถือว่าสละสิทธิ์การเข้าเป็นนักศึกษาและจะถูกถอนชื่อออกจากทะเบียนกรณีเป็นนักศึกษาที่กำลังศึกษาอยู่ต้องลาพักการศึกษาต่อมหาวิทยาลัยภายในสัปดาห์ที่๓ ของการเปิดภาคการศึกษา และต้องชำระค่ารักษาสภาพการเป็นนักศึกษามิฉะนั้นจะพ้นจากสภาพการเป็นนักศึกษา๘.๒จำนวนหน่วยกิตที่นักศึกษาจะลงทะเบียนเรียนรายวิชาในหลักสูตรได้ มีดังนี้๘.๒.๑นักศึกษาจะต้องลงทะเบียนเรียนในภาคการศึกษาหนึ่ง ๆ ไม่ต่ำกว่า ๙หน่วยกิตเรียนและไม่เกิน ๒๐ หน่วยกิตเรียน๘.๒.๒ในกรณีที่นักศึกษาจะจบหลักสูตรและรายวิชาที่เหลือตามหลักสูตรมีจำนวนหน่วยกิตต่ำกว่าที่กำหนดไว้ในข้อ๘.๒.๑หรือในกรณีที่หลักสูตรกำหนดให้ลงทะเบียนเรียนในภาคการศึกษาใดต่ำกว่าที่กำหนดไว้ในข้อ๘.๒.๑ ให้ลงทะเบียนเรียนต่ำกว่าจำนวนหน่วยกิตเรียนที่กำหนดไว้ในข้อ ๘.๒.๑ ได้๘.๒.๓ในกรณีที่นักศึกษามีเหตุอันควรต้องลงทะเบียนต่ำกว่า ๙ หน่วยกิตเรียน หรือเกิน ๒๐ หน่วยกิตเรียนแต่ไม่เกิน ๒๒หน่วยกิตเรียนให้คณบดีเป็นผู้พิจารณาอนุมัติ๘.๓การลงทะเบียนเรียนรายวิชานอกจากที่กำหนดในหลักสูตรและนักศึกษาไม่ขอรับผลการประเมินเป็นระดับคะแนนตัวอักษรตามลำดับขั้นให้กระทำได้ภายในกำหนดเวลาของการเพิ่มรายวิชาตามข้อ๙.๑ โดยการยื่นคำร้องต่อศูนย์บริการการศึกษาซึ่งจะต้องได้รับความเห็นชอบจากอาจารย์ที่ปรึกษาและได้รับการอนุมัติจากอาจารย์ผู้สอนทั้งนี้ จำนวนหน่วยกิตเรียนทั้งหมดให้เป็นไปตามข้อ๘.๒๘.๔การลงทะเบียนเป็นผู้ร่วมเรียนให้ปฏิบัติตามข้อ ๘.๒๘.๕กำหนดวัน วิธีการลงทะเบียนเรียน และรายวิชาที่เปิดให้ลงทะเบียนเรียนให้เป็นไปตามประกาศของมหาวิทยาลัย๘.๖มหาวิทยาลัยอาจกำหนดเงื่อนไขการลงทะเบียนเรียนบางรายวิชา เช่นต้องผ่านรายวิชาบางรายวิชาก่อนจึงจะมีสิทธิลงทะเบียนเรียนรายวิชานั้น ๆ ทั้งนี้ เพื่อให้นักศึกษาสามารถเรียนรายวิชานั้นได้อย่างมีประสิทธิภาพการลงทะเบียนที่ผิดเงื่อนไขให้ถือเป็นโมฆะในรายวิชานั้นหมวดที่ ๕การขอเพิ่ม เปลี่ยนกลุ่มและขอถอนรายวิชา ข้อ๙ การขอเพิ่ม เปลี่ยนกลุ่ม และขอถอนรายวิชา๙.๑การขอเพิ่มรายวิชาและเปลี่ยนกลุ่มเรียนจะกระทำได้ภายใน ๒สัปดาห์แรกของภาคการศึกษา๙.๒การขอถอนรายวิชาจะกระทำได้ใน ๒ กรณี๙.๒.๑ถ้าถอนภายใน ๔ สัปดาห์แรกของภาคการศึกษารายวิชาที่ขอถอนนั้นจะไม่บันทึกลงในใบแสดงผลการศึกษา๙.๒.๒ถ้าถอนหลังจาก ๔ สัปดาห์แรกของภาคการศึกษา แต่ไม่เกิน ๙สัปดาห์แรกของภาคการศึกษารายวิชาที่ขอถอนนั้นจะบันทึกลงในใบแสดงผลการศึกษาโดยให้ระดับคะแนนตัวอักษร W๙.๓การขอเพิ่มและขอถอนรายวิชานั้นจำนวนหน่วยกิตเรียนที่เหลือจะต้องเป็นไปตามที่ระบุไว้ใน ข้อ ๘.๒หมวดที่ ๖เวลาเรียน ข้อ๑๐ เวลาเรียนนักศึกษาต้องมีเวลาเรียนไม่น้อยกว่าร้อยละ๘๐ ของเวลาเรียนทั้งหมดของรายวิชานั้นจึงจะมีสิทธิเข้าสอบในรายวิชาดังกล่าวได้ในกรณีที่นักศึกษามีเวลาเรียนน้อยกว่านี้อาจารย์ผู้สอนอาจพิจารณาอนุญาตให้เข้าสอบในรายวิชานั้นได้หมวดที่ ๗การประเมินผลการศึกษา ข้อ๑๑ การประเมินผลการศึกษา๑๑.๑การประเมินผลการศึกษาของแต่ละรายวิชาจะใช้ผลการประเมินเป็นระดับคะแนนตัวอักษรตามลำดับขั้นซึ่งมีความหมายและระดับคะแนนของแต่ละลำดับขั้นดังต่อไปนี้ระดับคะแนนตัวอักษร ความหมาย ระดับคะแนนA ผลการประเมินขั้นดีเยี่ยม(Excellent) ๔.๐๐B+ ผลการประเมินขั้นดีมาก(Very Good) ๓.๕๐B ผลการประเมินขั้นดี(Good) ๓.๐๐C+ ผลการประเมินขั้นเกือบดี(Fairly Good) ๒.๕๐C ผลการประเมินขั้นพอใช้(Fair) ๒.๐๐D+ ผลการประเมินขั้นอ่อน(Poor) ๑.๕๐D ผลการประเมินขั้นอ่อนมาก(Very Poor) ๑.๐๐F ผลการประเมินขั้นตก(Fail) ๐ในกรณีที่ไม่สามารถประเมินผลเป็นระดับคะแนนตัวอักษรตามลำดับขั้นได้ให้ใช้ระดับคะแนนตัวอักษรต่อไปนี้ระดับคะแนนตัวอักษร ความหมายI กระบวนการวัดผลยังไม่สมบูรณ์(Incomplete)IP การเรียนการสอนยังไม่สิ้นสุด(In Progress)S ผลการประเมินเป็นที่พอใจ(Satisfactory)U ผลการประเมินยังไม่เป็นที่พอใจ(Unsatisfactory)Au ผู้ร่วมเรียน(Auditor)W การขอถอนรายวิชาโดยได้รับอนุมัติ(Withdrawal)X ยังไม่ได้รับผลการประเมิน(No report)ในกรณีที่โอนหน่วยกิตจากการศึกษานอกระบบและ/หรือการศึกษาตามอัธยาศัยให้ใช้ระดับคะแนนตัวอักษรต่อไปนี้ระดับคะแนนตัวอักษร ความหมายCS ผ่านการประเมินจากการทดสอบมาตรฐาน (Credits from standardizedtests)CE ผ่านการประเมินจากการทดสอบที่ไม่ใช่การทดสอบมาตรฐาน (Credits from exams)CT ผ่านการประเมินจากการศึกษาหรืออบรมที่จัดโดยหน่วยงานอื่นที่ไม่ใช่สถาบันอุดมศึกษา (Credits from training)CP ผ่านการประเมินจากการเสนอแฟ้มสะสมงาน (Credits from portfolios)๑๑.๒การให้ระดับคะแนนตัวอักษร๑๑.๒.๑ การให้ A B+ B C+ C D+ D หรือ F จะกระทำได้ในกรณีต่อไปนี้(๑) ในรายวิชาที่นักศึกษาเข้าสอบและหรือมีผลงานที่ประเมินได้เป็นลำดับขั้นตามที่หลักสูตรกำหนด(๒) เปลี่ยนจาก I Xและส่งผลการศึกษาภายใน ๒ สัปดาห์แรกของภาคการศึกษาถัดไป(๓) เปลี่ยนจาก IPและส่งผลการศึกษาภายในภาคการศึกษาถัดไป๑๑.๒.๒ การให้ F นอกเหนือจากข้อ ๑๑.๒.๑แล้วจะกระทำได้ในกรณีต่อไปนี้(๑) ในรายวิชาที่นักศึกษาไม่ได้รับอนุญาตให้เข้าสอบตามข้อ๑๐(๒)เมื่อนักศึกษาทำผิดระเบียบการสอบและได้รับการตัดสินให้ได้ F(๓) เปลี่ยนจาก I X หลังจาก ๒สัปดาห์แรกของภาคการศึกษาถัดไป(๔) เปลี่ยนจาก IP หลักจาก ๒สัปดาห์แรกของภาคการศึกษาถัดไปหลังจากครบกำหนดการเปลี่ยน IP๑๑.๒.๓ การให้ I จะกระทำได้ในกรณีต่อไปนี้(๑)นักศึกษาป่วยก่อนสอบหรือระหว่างสอบเป็นเหตุให้ไม่สามารถเข้าสอบได้และได้รับอนุมัติจากคณบดี(๒) นักศึกษาขาดสอบโดยเหตุสุดวิสัยและได้รับอนุมัติจากคณบดี(๓)นักศึกษาทำงานที่เป็นส่วนประกอบการศึกษายังไม่สมบูรณ์และอาจารย์ผู้สอนโดยความเห็นชอบของคณบดีเห็นว่าสมควรให้รอผลการศึกษา๑๑.๒.๔ การให้ IPจะกระทำได้เฉพาะบางรายวิชาที่สำนักวิชากำหนดเท่านั้น และให้ IP ต่อเนื่องได้ไม่เกิน ๒ ภาคการศึกษา นับตั้งแต่ภาคการศึกษาที่ลงทะเบียน๑๑.๒.๕ การให้ Sจะกระทำได้เมื่อผลการประเมินเป็นที่พอใจในรายวิชาต่อไปนี้(๑)รายวิชาที่หลักสูตรกำหนดไว้ว่าให้ประเมินผลเป็นระดับคะแนนตัวอักษรโดยไม่เป็นลำดับขั้น(๒) รายวิชาที่นักศึกษาลงทะเบียนเรียนตามข้อ ๘.๓๑๑.๒.๖ การให้ Uจะกระทำได้ในรายวิชาที่กำหนดไว้ในข้อ ๑๑.๒.๕ แต่ผลการประเมินในรายวิชานั้น ๆยังไม่เป็นที่พอใจ๑๑.๒.๗ การให้ Auจะกระทำได้ในรายวิชาที่นักศึกษาได้รับอนุมัติให้ลงทะเบียนเรียนเป็นผู้ร่วมเรียนโดยมีเวลาเรียนไม่น้อยกว่าร้อยละ ๘๐ ของเวลาเรียนทั้งหมดถ้าหากไม่เป็นไปตามนั้นจะไม่บันทึกรายวิชานั้นลงในใบแสดงผลการศึกษา๑๑.๒.๘ การให้ W จะกระทำได้หลังจาก ๔ สัปดาห์แรกของภาคการศึกษาในกรณีต่อไปนี้(๑) ในรายวิชาที่นักศึกษาได้รับอนุมัติให้ถอนตามข้อ๙.๒.๒(๒) นักศึกษาลาพักการศึกษา(๓) นักศึกษาถูกสั่งพักการศึกษาในภาคการศึกษานั้น(๔) คณบดีอนุมัติให้เปลี่ยนจาก Iที่ได้รับตามข้อ ๑๑.๒.๓ (๑) หรือข้อ ๑๑.๒.๓ (๒) เนื่องจากการป่วยหรือเหตุสุดวิสัยนั้นยังไม่สิ้นสุด(๕)ในรายวิชาที่นักศึกษากระทำผิดเงื่อนไขการลงทะเบียนเรียน๑๑.๒.๙ การให้ Xจะกระทำได้เฉพาะในรายวิชาที่ศูนย์บริการการศึกษายังไม่ได้รับรายงานผลการประเมินการศึกษาของรายวิชานั้นๆ ตามกำหนด๑๑.๒.๑๐ การให้ CS, CE, CT, CP จะกระทำได้ในรายวิชาที่นักศึกษาได้รับการเทียบโอนหน่วยกิตการศึกษาของการศึกษานอกระบบและ/หรือการศึกษาตามอัธยาศัยข้อ ๑๒การประเมินผลการศึกษาและการคำนวณระดับคะแนนเฉลี่ย๑๒.๑การประเมินผลการศึกษาให้กระทำเมื่อสิ้นสุดการศึกษาแต่ละภาคการศึกษา๑๒.๒ การคำนวณระดับคะแนนเฉลี่ย๑๒.๒.๑ ระดับคะแนนเฉลี่ยในภาคให้คำนวณจากผลการศึกษาของนักศึกษาในแต่ละภาคการศึกษาโดยเอาผลรวมของผลคูณระหว่างจำนวนหน่วยกิตกับระดับคะแนนของแต่ละรายวิชาที่นักศึกษาได้รับหารด้วยจำนวนหน่วยกิตเรียนในภาค๑๒.๒.๒ ระดับคะแนนเฉลี่ยสะสมให้คำนวณจากผลการศึกษาของนักศึกษาตั้งแต่เริ่มเข้าศึกษาจนถึงภาคการศึกษาที่กำลังคิดคำนวณโดยเอาผลรวมของผลคูณระหว่างจำนวนหน่วยกิตกับระดับคะแนนของแต่ละรายวิชาที่นักศึกษาได้หารด้วยจำนวนหน่วยกิตสะสม๑๒.๒.๓ การคำนวณระดับคะแนนเฉลี่ยให้คิดทศนิยม ๒ตำแหน่ง โดยไม่ปัดเศษจากทศนิยมตำแหน่งที่ ๓๑๒.๒.๔ ในกรณีที่นักศึกษาได้ระดับคะแนนตัวอักษร Iในรายวิชาที่มีการประเมินผลเป็นระดับคะแนนให้รอการคำนวณระดับคะแนนเฉลี่ยไว้ก่อนข้อ ๑๓การลงทะเบียนเรียนซ้ำและการเลือกเรียนรายวิชาอื่นแทน๑๓.๑ นักศึกษาที่ได้รับ F U หรือ W ในรายวิชาบังคับจะต้องลงทะเบียนเรียนรายวิชานั้นซ้ำอีกจนกว่าจะได้รับ AB+ B C+ C D+ D หรือ S ๑๓.๒ นักศึกษาที่ได้รับ F U หรือ Wในรายวิชาเลือกจะลงทะเบียนเรียนรายวิชานั้นซ้ำอีกหรือไม่ก็ได้๑๓.๓นักศึกษาอาจลงทะเบียนเรียนซ้ำในรายวิชาที่ได้รับ D หรือ D+ อีกก็ได้๑๓.๔ ในกรณีการลงทะเบียนเรียนซ้ำตามข้อ ๑๓.๑ - ๑๓.๓ให้ใช้ระดับคะแนนที่ได้รับครั้งสุดท้ายสำหรับคำนวณระดับคะแนนเฉลี่ยข้อ ๑๔การจำแนกสภาพนักศึกษา๑๔.๑ การจำแนกสภาพนักศึกษากระทำเมื่อสิ้นภาคการศึกษาเว้นแต่นักศึกษาที่เข้าศึกษาเป็นภาคการศึกษาแรกให้จำแนกสภาพนักศึกษาเมื่อสิ้นภาคการศึกษาที่สอง๑๔.๒ สภาพนักศึกษามี ๒ ประเภท คือสภาพปกติและสภาพรอพินิจ๑๔.๒.๑ นักศึกษาสภาพปกติ ได้แก่๑๔.๒.๑.๑นักศึกษาที่ลงทะเบียนเรียนเป็นภาคการศึกษาแรกและภาคการศึกษาที่สอง หรือ๑๔.๒.๑.๒ นักศึกษาที่ไม่ใช่นักศึกษาสภาพรอพินิจหรือได้รับพิจารณาให้พ้นสภาพนักศึกษา๑๔.๒.๒ นักศึกษาสภาพรอพินิจ ได้แก่๑๔.๒.๒.๑นักศึกษาที่ได้รับการจำแนกสภาพเป็นครั้งแรกและสอบได้ระดับคะแนนเฉลี่ยสะสมต่ำกว่า๑.๓๐๑๔.๒.๒.๒นักศึกษาที่ได้รับการจำแนกสภาพเป็นครั้งต่อไปให้ใช้เกณฑ์ ดังนี้(๑) นักศึกษาที่มีหน่วยกิตสะสมไม่เกิน ๔๕ หน่วยกิตและสอบได้ระดับคะแนนเฉลี่ยสะสมต่ำกว่า ๑.๖๐(๒) นักศึกษาที่มีหน่วยกิตสะสมตั้งแต่ ๔๖ - ๙๐หน่วยกิต และสอบได้ระดับคะแนนเฉลี่ยสะสมต่ำกว่า ๑.๗๐(๓) นักศึกษาที่มีหน่วยกิตสะสมตั้งแต่ ๙๑ - ๑๓๕หน่วยกิต และสอบได้ระดับคะแนนเฉลี่ยสะสมต่ำกว่า ๑.๘๐(๔) นักศึกษาที่มีหน่วยกิตสะสมตั้งแต่ ๑๓๖ หน่วยกิตและสอบได้ระดับคะแนนเฉลี่ยสะสมต่ำกว่า ๑.๙๐ข้อ ๑๕ฐานะชั้นปีของนักศึกษาเกณฑ์กำหนดฐานะชั้นปีของนักศึกษาให้คิดจากจำนวนหน่วยกิตสอบได้ดังนี้ผู้ที่มีหน่วยกิตสอบได้ไม่เกิน ๔๕ หน่วยกิตมีฐานะชั้นปีที่ ๑ผู้ที่หน่วยกิตสอบได้ตั้งแต่ ๔๖-๙๐ หน่วยกิตมีฐานะชั้นปีที่ ๒ผู้ที่มีหน่วยกิตสอบได้ตั้งแต่ ๙๑-๑๓๕ หน่วยกิตมีฐานะชั้นปีที่ ๓ผู้ที่มีหน่วยกิตสอบได้ตั้งแต่ ๑๓๖ หน่วยกิตมีฐานะชั้นปีที่ ๔หมวดที่ ๘การย้ายโอนนักศึกษา ข้อ ๑๖การรับโอนนักศึกษาจากสถาบันอื่น๑๖.๑ มหาวิทยาลัยอาจรับโอนนักศึกษาจากสถาบันอื่น โดยให้สำนักวิชาที่จะรับเข้าศึกษาเป็นผู้พิจารณาและได้รับความเห็นชอบจากคณะกรรมการประจำสำนักวิชา๑๖.๒คุณสมบัติของนักศึกษาที่จะได้รับการพิจารณารับโอน๑๖.๒.๑ ไม่เป็นผู้ที่พ้นสภาพนักศึกษาจากสถาบันเดิม๑๖.๒.๒ ได้ลงทะเบียนเรียนในสถาบันอุดมศึกษามาแล้วไม่น้อยกว่า๑ ปีการศึกษา และได้คะแนนเฉลี่ยสะสมไม่ต่ำกว่า ๒.๒๕๑๖.๓ผู้ขอโอนต้องยื่นคำร้องต่อศูนย์บริการการศึกษาเป็นเวลาไม่น้อยกว่า ๓๐วันก่อนวันเปิดภาคการศึกษาที่ประสงค์จะเข้าศึกษา๑๖.๔นักศึกษาต้องใช้เวลาศึกษาอยู่ในมหาวิทยาลัยอย่างน้อยหนึ่งปีการศึกษา๑๖.๕ ระยะเวลาที่ต้องศึกษานักศึกษาที่มหาวิทยาลัยรับโอนมีสิทธิ์เรียนเต็มตามเวลาที่มหาวิทยาลัยกำหนดทั้งนี้ให้นับรวมเวลาเรียนจากสถาบันเดิมแล้วด้วยข้อ ๑๗การย้ายสาขาวิชาหรือสำนักวิชา๑๗.๑คุณสมบัติของนักศึกษาที่ขอย้ายสาขาวิชาหรือสำนักวิชา๑๗.๑.๑เคยลงทะเบียนเรียนในสาขาวิชาเดิมมาแล้วไม่น้อยกว่า ๑ ภาคการศึกษา๑๗.๑.๒มีคุณวุฒิทางการศึกษาและคุณสมบัติเฉพาะตรงตามที่กำหนดไว้ในหลักสูตรของสาขาวิชาหรือสำนักวิชาที่ขอย้ายเข้า๑๗.๒นักศึกษาต้องยื่นคำร้องต่อศูนย์บริการการศึกษาเป็นเวลาไม่น้อยกว่า ๓๐ วันก่อนวันสิ้นภาคการศึกษา๑๗.๓นักศึกษาที่ได้รับอนุมัติให้ย้ายสาขาวิชาหรือสำนักวิชาสามารถขอเทียบโอนหน่วยกิตได้เพียงครั้งเดียวอย่างน้อยก่อนภาคการศึกษาที่ยื่นคำร้องขอสำเร็จการศึกษาทั้งนี้ เมื่อนักศึกษาขอเทียบโอนหน่วยกิตแล้วจะไม่สามารถขอย้ายสาขาวิชาหรือสำนักวิชาได้อีก๑๗.๔การอนุมัติการย้ายสาขาวิชาหรือสำนักวิชาจะกระทำได้ต่อเมื่อสาขาวิชาหรือสำนักวิชานั้นมีที่ว่างเมื่อสิ้นภาคการศึกษาที่นักศึกษายื่นคำร้องการย้ายสาขาวิชาหรือสำนักวิชาต้องได้รับอนุมัติจากคณบดีทั้งสำนักวิชาที่ขอย้ายออกและสำนักวิชาที่ขอย้ายเข้าโดยได้รับความเห็นชอบจากคณะกรรมการประจำสำนักวิชาที่ขอย้ายเข้าและผลการย้ายสังกัดจะสมบูรณ์เมื่อได้รับการอนุมัติจากมหาวิทยาลัยแล้ว๑๗.๕เมื่อนักศึกษาได้รับอนุมัติให้ย้ายสาขาวิชาหรือสำนักวิชาแล้วจะต้องศึกษาให้ครบตามหลักสูตรใหม่ภายในระยะเวลาที่เหลืออยู่ตามหลักสูตรของสาขาวิชาหรือสำนักวิชาที่ขอย้ายโอนหมวดที่ ๙การเทียบวิชาเรียนและโอนหน่วยกิต ข้อ ๑๘มหาวิทยาลัยมีหลักเกณฑ์การเทียบวิชาเรียน ดังต่อไปนี้(๑)เป็นรายวิชาหรือกลุ่มรายวิชาในหลักสูตรระดับอุดมศึกษาหรือเทียบเท่าที่กระทรวงศึกษาธิการหรือหน่วยงานของรัฐที่มีอำนาจตามกฎหมายรับรอง(๒)เป็นรายวิชาหรือกลุ่มรายวิชาที่มีเนื้อหาสาระครอบคลุมไม่น้อยกว่า ๓ ใน ๔ของรายวิชาหรือกลุ่มรายวิชาที่ขอเทียบและมีจำนวนหน่วยกิตเทียบเท่าตามที่กำหนดไว้ในหลักสูตรของมหาวิทยาลัย(๓)เป็นรายวิชาหรือกลุ่มรายวิชาที่สอบไล่ได้ไม่ต่ำกว่ากว่าระดับคะแนนตัวอักษร Cหรือระดับคะแนน ๒.๐๐ หรือเทียบเท่าข้อ ๑๙การโอนหน่วยกิตของการศึกษาในระบบ๑๙.๑การโอนหน่วยกิตสำหรับนักศึกษาที่เคยศึกษาในสถาบันอุดมศึกษามาแล้ว๑๙.๑.๑การเทียบรายวิชาที่ขอโอนให้อยู่ในดุลยพินิจของสำนักวิชาที่จะรับเข้าศึกษา ทั้งนี้ ให้เป็นไปตามหลักเกณฑ์ข้อ ๑๘๑๙.๑.๒สามารถเทียบวิชาเรียนและโอนหน่วยกิตได้ไม่เกิน ๓ ใน ๔ของจำนวนหน่วยกิตรวมของหลักสูตรที่รับโอน๑๙.๑.๓การคิดระดับคะแนนเฉลี่ยสะสมไม่ให้นำรายวิชาที่เทียบโอนหน่วยกิตมาคิดยกเว้นนักศึกษาที่เคยศึกษาในมหาวิทยาลัยให้นำรายวิชาที่เคยเรียนมาคิดด้วย๑๙.๑.๔ให้นักศึกษายื่นคำร้องในภาคการศึกษาแรกที่เข้าศึกษาและมีสิทธิยื่นขอเทียบโอนหน่วยกิตของรายวิชาในหลักสูตรนั้นได้เพียงครั้งเดียว๑๙.๒การโอนหน่วยกิตสำหรับนักศึกษาที่ศึกษาจากในมหาวิทยาลัย๑๙.๒.๑นักศึกษาที่ประสงค์จะเทียบโอนหน่วยกิตสามารถยื่นคำร้องขอเทียบโอนหน่วยกิตได้ภายใน๒ สัปดาห์แรกของทุกภาคการศึกษาก่อนภาคการศึกษาที่ยื่นคำร้องขอสำเร็จการศึกษาและมีสิทธิ์ยื่นขอเทียบโอนหน่วยกิตของรายวิชาในหลักสูตรได้เพียงครั้งเดียว๑๙.๒.๒การเทียบโอนหน่วยกิตให้เทียบโอนได้เฉพาะรายวิชาที่ปรากฏในหลักสูตรของสาขาวิชาหรือสำนักวิชาที่ขอย้ายเข้าส่วนรายวิชาอื่น ๆจะไม่นำมาคำนวณค่าคะแนนเฉลี่ยสะสมแต่จะแสดงผลไว้ในใบแสดงผลการศึกษา๑๙.๓การโอนหน่วยกิตสำหรับนักศึกษาที่ขอเข้าศึกษาเพื่อปริญญาที่สอง๑๙.๓.๑นักศึกษาที่ประสงค์จะขอเข้าศึกษาปริญญาที่สองให้ยื่นคำร้องต่อศูนย์บริการการศึกษาอย่างน้อย๒ เดือนก่อนกำหนดวันลงทะเบียนเรียนของภาคการศึกษาที่จะเข้าศึกษาซึ่งต้องได้รับการอนุมัติจากคณะกรรมการประจำสำนักวิชาที่นักศึกษาขอเข้าศึกษา๑๙.๓.๒ให้สำนักวิชาที่นักศึกษาสังกัดโดยความเห็นชอบของคณะกรรมการประจำสำนักวิชาเป็นผู้พิจารณาเทียบโอนรายวิชาที่เคยสอบได้มาแล้วและกำหนดรายวิชาที่นักศึกษาต้องศึกษาเพิ่มเติมในกรณีพิเศษให้อธิการบดี โดยความเห็นชอบของสภาวิชาการมีอำนาจพิจารณาได้ตามที่สมควร๑๙.๓.๓ได้รับการยกเว้นการเรียนรายวิชาหมวดวิชาศึกษาทั่วไปของหลักสูตรปริญญาที่ขอศึกษาปริญญาที่สองในกรณีที่พิจารณาแล้วเห็นว่าผู้ขอศึกษาปริญญาที่สองยังขาดความรู้ในหมวดวิชาศึกษาทั่วไปก็อาจกำหนดให้ศึกษาเพิ่มเติมวิชาเหล่านั้นได้ โดยไม่นับเป็นหน่วยกิตสะสม๑๙.๓.๔นักศึกษาจะเทียบรายวิชาเรียนและโอนหน่วยกิตได้ไม่เกิน ๓ ใน ๔ของจำนวนหน่วยกิตรวมของหลักสูตรรับโอน และต้องลงทะเบียนเรียนวิชาเพิ่มเติมอีกไม่น้อยกว่า๑ ใน ๔ ของจำนวนหน่วยกิตรวมตลอดหลักสูตร๑๙.๓.๕ รายวิชาที่เทียบโอนหน่วยกิตสะสมได้ให้เป็นไปตามหลักเกณฑ์ข้อ ๑๘๑๙.๓.๖ รายวิชาที่ได้รับการเทียบโอนหน่วยกิตให้ได้สัญลักษณ์หรือระดับคะแนนตัวอักษรเดิม ไม่นำมาคำนวณระดับคะแนนเฉลี่ยสะสมข้อ ๒๐การโอนหน่วยกิตของการศึกษานอกระบบและ/หรือการศึกษาตามอัธยาศัยเข้าสู่การศึกษาในระบบ๒๐.๑ประเภทของผลงานและวิธีการประเมินให้เป็นไปตามที่หลักสูตรหรือสำนักวิชากำหนดให้ผู้ขอเทียบโอนนำผลงานเกี่ยวกับวิชาที่ขอเทียบโอนยื่นต่อคณะกรรมการประจำสำนักวิชาเพื่อพิจารณาเป็นรายๆหรือให้คณะกรรมการเทียบโอนกลั่นกรองโดยกำหนดให้มีการสอบข้อเขียนหรือสัมภาษณ์และเสนอผลการประเมินให้คณะกรรมการประจำสำนักวิชาเพื่อพิจารณาอนุมัติ๒๐.๒เกณฑ์ผ่านการประเมินต้องเทียบได้ไม่ต่ำกว่าระดับคะแนนตัวอักษร Cหรือระดับคะแนน ๒.๐๐ หรือเทียบเท่า๒๐.๓ การเทียบโอนหน่วยกิตผลการเรียนรู้จะต้องได้รับความเห็นชอบจากสภาวิชาการ๒๐.๔ให้นับจำนวนหน่วยกิตของรายวิชาหรือกลุ่มรายวิชาที่เทียบโอนหน่วยกิตได้แต่จะไม่ให้ระดับคะแนนตัวอักษรตามลำดับขั้นและไม่มีการนำมาคำนวณระดับคะแนนเฉลี่ยสะสม๒๐.๕ นักศึกษาจะเทียบรายวิชาเรียนและโอนหน่วยกิตได้ไม่เกิน๓ ใน ๔ ของจำนวนหน่วยกิตรวมของหลักสูตรที่รับโอนจะต้องใช้เวลาศึกษาอยู่ในมหาวิทยาลัยอย่างน้อย ๑ ปีการศึกษาหมวดที่ ๑๐การพ้นสภาพการเป็นนักศึกษา ข้อ ๒๑นักศึกษาจะพ้นสภาพการเป็นนักศึกษาในกรณีดังต่อไปนี้๒๑.๑ เสียชีวิต๒๑.๒ ลาออก (อาจขอคืนสภาพการเป็นนักศึกษาได้ภายใน ๑ภาคการศึษาเรียนนับแต่วันที่พ้นสภาพ โดยยื่นคำร้องต่ออธิการบดีเพื่อขออนุมัติ)๒๑.๓ เมื่อศึกษาครบตามหลักสูตรและได้รับปริญญาตามข้อ ๒๒๒๑.๔ เมื่อขาดคุณสมบัติของผู้มีสิทธิเข้าศึกษาตามข้อ๖๒๑.๕ เมื่อพ้นกำหนดเวลา ๒ สัปดาห์แรกของภาคการศึกษาแล้วยังไม่ลงทะเบียนเรียนหรือไม่รักษาสภาพการเป็นนักศึกษา (อาจขอคืนสภาพการเป็นนักศึกษาได้ภายใน ๑ภาคการศึกษาเรียนนับแต่วันที่พ้นสภาพ โดยยื่นคำร้องต่ออธิการบดีเพื่อขออนุมัติ)๒๑.๖ เมื่อได้รับระดับคะแนนเฉลี่ยสะสมต่ำกว่า ๑.๐๐ในภาคการศึกษาแรกหรือภาคการศึกษาที่สองนับตั้งแต่เริ่มเข้าศึกษา๒๑.๗เมื่อเป็นนักศึกษาสภาพรอพินิจและมีระดับคะแนนเฉลี่ยสะสมไม่ถึง ๑.๐๐๒๑.๘เมื่อเป็นนักศึกษาสภาพรอพิจารครบสามครั้งต่อเนื่องกันแล้วยังไม่พ้นสภาพรอพินิจ๒๑.๙ เมื่อระยะเวลาการศึกษาครบ ๒๔ภาคการศึกษาหรือเทียบเท่าสำหรับหลักสูตร ๔ ปีแล้วยังมีจำนวนหน่วยกิตสอบได้ไม่ครบตรงตามหลักสูตรหรือได้ระดับคะแนนเฉลี่ยสะสมต่ำกว่า๒.๐๐๒๑.๑๐ เมื่อพ้นสภาพการเป็นนักศึกษาเนื่องจากกระทำผิดตามระเบียบอื่นของมหาวิทยาลัยหมวดที่ ๑๑การให้ปริญญาและปริญญาเกียรตินิยม ข้อ ๒๒ การให้ปริญญา๒๒.๑คณบดีโดยความเห็นชอบของคณะกรรมการประจำสำนักวิชาที่นักศึกษาสังกัดเป็นผู้พิจารณาเสนอชื่อนักศึกษาที่สอบได้จำนวนหน่วยกิตครบตรงตามหลักสูตรได้ระดับคะแนนเฉลี่ยสะสมไม่ต่ำกว่า ๒.๐๐ สมควรได้รับปริญญาต่อสภาวิชาการเพื่อนำเสนอต่อสภามหาวิทยาลัยพิจารณาอนุมัติ๒๒.๒สำหรับนักศึกษาที่มีการย้ายหลักสูตรแต่ไม่ขอเทียบโอนหน่วยกิตให้คำนวณคะแนนเฉลี่ยสะสมจากทุกรายวิชาที่ลงทะเบียนเรียนต้องไม่ต่ำกว่า ๒.๐๐และรายวิชาตามโครงสร้างหลักสูตรที่ขอสำเร็จการศึกษา ต้องไม่ต่ำกว่า ๒.๐๐ข้อ ๒๓การให้ปริญญาเกียรตินิยม๒๓.๑ นักศึกษาผู้จะได้รับปริญญาเกียรตินิยมอันดับหนึ่งต้องมีคุณสมบัติดังนี้๒๓.๑.๑ สอบได้จำนวนหน่วยกิตครบตามหลักสูตรภายในระยะเวลาปกติของหลักสูตรนั้น ๆ ทั้งนี้ไม่นับภาคการศึกษาที่ได้รับอนุมัติให้ลาพักการศึกษาหรือภาคการศึกษาที่ได้รับอนุมัติให้ไปศึกษา ณ ต่างประเทศ ด้วยทุนแลกเปลี่ยนนักศึกษาต่างประเทศหรือทุนสถาบันอื่นใดที่เป็นประโยชน์โดยตรงต่อการศึกษาระดับอุดมศึกษาของนักศึกษา ทั้งนี้ โดยความเห็นชอบของคณะกรรมการประจำสำนักวิชา๒๓.๑.๒ ไม่มีรายวิชาใดได้รับระดับคะแนนตัวอักษร F หรือ U๒๓.๑.๓ ไม่เคยเรียนซ้ำรายวิชาใดเพื่อปรับระดับคะแนน๒๓.๑.๔ ไม่เคยถูกลงโทษทางวินัย๒๓.๑.๕ ได้ระดับคะแนนเฉลี่ยสะสมตั้งแต่ ๓.๕๐ ขึ้นไป๒๓.๒นักศึกษาผู้ที่จะได้รับปริญญาเกียรตินิยมอันดับสองต้องมีคุณสมบัติตามข้อ ๒๓.๑.๑ - ๒๓.๑.๔และได้ระดับคะแนนเฉลี่ยสะสมตั้งแต่ ๓.๒๕ ขึ้นไป๒๓.๓ นักศึกษาที่มีการเทียบวิชาเรียนและโอนหน่วยกิตจากสถาบันอื่นจะไม่มีสิทธิ์ได้รับเกียรตินิยมเว้นแต่นักศึกษาที่มีการเทียบวิชาเรียนและโอนหน่วยกิตรายวิชาของมหาวิทยาลัยให้รับปริญญาเกียรตินิยมได้ไม่เกินปริญญาเกียรตินิยมอันดับสอง๒๓.๔คณบดีโดยความเห็นชอบของคณะกรรมการประจำสำนักวิชาที่นักศึกษาสังกัดเป็นผู้พิจารณาเสนอชื่อนักศึกษาผู้ที่สมควรได้รับปริญญาเกียรตินิยมต่อสภาวิชาการเพื่อนำเสนอต่อสภามหาวิทยาลัยพิจารณาอนุมัติบทเฉพาะกาล ข้อ ๒๔ให้ใช้บังคับมหาวิทยาลัยวลัยลักษณ์ ว่าด้วยการศึกษาขั้นปริญญาตรี พ.ศ. ๒๕๓๙(ฉบับที่ ๒) พ.ศ. ๒๕๔๐ (ฉบับที่ ๓) พ.ศ. ๒๕๔๒ และ (ฉบับที่ ๔) พ.ศ. ๒๕๔๔กับนักศึกษาปัจจุบันจนกว่าจะเรียนจบการศึกษาประกาศณ วันที่ ๒๗ เมษายน พ.ศ. ๒๕๔๗จรัส สุวรรณเวลานายกสภามหาวิทยาลัยวลัยลักษณ์มณฑิตา/ผู้จัดทำ๖ พฤษภาคม ๒๕๕๔วิภา/ผู้ตรวจ๑ มิถุนายน ๒๕๕๔[๑]ราชกิจจานุเบกษา เล่ม ๑๒๑/ตอนพิเศษ ๖๔ ง/หน้า ๒๖/๙ มิถุนายน ๒๕๔๗